
VENDIM
Nr. 351, datë 25.6.2025

PËR MIRATIMIN E TARIFËS SË REGJISTRIMIT TË ORGANEVE
TË VLERËSIMIT TË KONFORMITETIT PËR SIGURINË KIBERNETIKE

Në mbështetje të nenit 100 të Kushtetutës dhe të pikës 3, të nenit 42, të ligjit nr. 25/2024, “Për sigurinë kibernetike”, me propozimin e Kryeministrit, Këshilli i Ministrave

VENDOSI:

[bookmark: _Hlk199407528]1. Miratimin e tarifës së regjistrimit të organeve të vlerësimit të konformitetit për sigurinë kibernetike, në vlerën 50 000 (pesëdhjetë mijë) lekë.
[bookmark: _GoBack]2. Pagesa e tarifës së përcaktuar në pikën 1, të këtij vendimi, kryhet nga organet e vlerësimit të konformitetit për sigurinë kibernetike 1 (një) herë në vit, brenda 3-mujorit të parë të vitit pasardhës.
3. Të ardhurat e realizuara derdhen 100% në buxhetin e shtetit, në përputhje me vendimin nr. 432, datë 28.6.2006, të Këshillit të Ministrave, “Për krijimin dhe administrimin e të ardhurave, që krijohen nga institucionet buxhetore”.
4. Ngarkohet Autoriteti Kombëtar për Sigurinë Kibernetike për zbatimin e këtij vendimi.
 Ky vendim hyn në fuqi pas botimit në Fletoren Zyrtare.

ZËVENDËSKRYEMINISTËR
Belinda Balluku

